Euro Truck Simulator 2

Euro Truck Simulator 2 je počítačová hra, pokračovanie úspešného simulátora nákladnej dopravy na území európskeho kontinentu a Veľkej Británie. Titul vytvorila česká spoločnosť SCS Software a rovnako ako prvý diel, Euro Truck Simulator, je postavený na technológii Prism3D. Hra vyšla 18.10.2012 pre Microsoft Windows a v roku 2013 pre Linux.
História série.
Hoci je priamym predchodcom titulu hra Euro Truck Simulator, vývojári z SCS vytvorili už celý rad podobných hier, zameraných na rôzne štáty sveta. Napríklad:
Mapa.
Jednou zo zásadných noviniek v ETS 2 je rozšírenie mapy, respektíve cestnej siete. Práve nedostatočný počet ciest bol totiž v minulej časti značne kritizovaný. Rozsiahla cestná sieť v Nemecku a Veľkej Británii vytvorená pre potreby špecializovaných hier (UK Truck a German Truck Simulator) teda bola prevzatá aj do ETS 2. Obohatenia sa však dočkalo celé herné prostredie, napr. dokonale spracovaná GPS navigácia v kabíne ťahača.
Licencované nákladné vozy.
Pre autentickejší zážitok sa v ETS 2 objavujú i licencované automobily rôznych značiek, napríklad Renault, Scania alebo MAN. Modely ťahačov sú prepracované do najmenších detailov, rovnako ako ich kabíny. Navyše je k dispozícii celý rad svetiel, klaksónov, výfukov a ďalších doplnkov, takže si hráč môže svoje ťahače vylepšovať technicky aj vizuálne. Za zarobené peniaze si môže kupovať ďalšie vozidlá a budovať vlastnú prepravnú flotilu.
Hrateľnosť a prostredie.
Hlavný pilier hrateľnosti spočíva na samotnom riadení ťahačov a prepravovaní nákladu. Ten hráč získava podľa zadanej zákazky. Odmena, ktorú získa za splnenie úlohy, je stanovená na základe typu nákladu, vzdialenosti a ďalších parametrov. Zo ziskov je však potrebné financovať aj výdavky, akými sú pohonné hmoty, opravy vozidla či prípadné pokuty za nedodržanie pravidiel cestnej premávky.
Hráč sa postupne dostáva k zaujímavejším nákladom a vzdialenejším destináciám, vďaka čomu môže prijímať lepšie platené zákazky. Kumulovaním financií môže rozširovať svoju prepravnú flotilu a najímať ďalších šoférov, ktorí expanziu prepravnej spoločnosti výrazne urýchlia.
S rozsiahlosťou hernej mapy súvisí aj vysoký počet miest, teda prepravných destinácií. Celkovo ide o 60 atraktívnych európskych metropol a dôležitých miest, čo je trojnásobok v porovnaní s prvým dielom. Okolie ciest a mestá sú precízne vymodelované. Zvlášť oceňované je realistické stvárnenie známych pamätihodností, ktoré hre pridávajú na atmosfére a dôveryhodnosti.
Stiahnuťeľný obsah.
SCS Software vydala niekoľko ďalších menších rozširujúcich balíkov. "Euro Truck Simulator 2" je možné vylepšiť niekoľkými lakovacími balíkmi pre nákladné autá, od sezónnych prelakov až po prefarbenia s národnou tematikou.
Ďalšie rozširujúce balíčky rozširujú hru o licencovaný obsah od skutočných výrobcov: "Feldbinder Trailer Pack" , "Krone Trailer Pack" , "Schwarzmüller Trailer Pack" , "Wielton Trailer Pack,"  "Tirsan Trailer Pack" ,  s dodatočnými úpravami pneumatík, kolies a dielov nákladných vozidiel od Goodyear, HS-Schoch a Michelin
Okrem toho sú pre každého výrobcu nákladných vozidiel okrem Iveco a MAN k dispozícii špeciálne tuningové balíčky. Tieto balíky pridávajú ďalšie možnosti ladenia, od ochranných rámov až po značkové poháre  pre všetky nákladné vozidlá vybranej značky, okrem tuningového balíka Renault, ktorý obsahuje iba nové tuningové diely pre nákladné vozidlo Renault Range T.
Módy.
Prvá časť ETS bola často rozširovaná pomocou módov, ktoré vylepšovali napr. vzhľad hry alebo jazdné vlastnosti ťahačov. Modding bol tiež obľúbeným spôsobom, akým sa z bezmenných nelicencovaných ťahačov mohli stať reálne vozidlá. Módy sa nevyhli ani ETS 2 a na internete boli v hojnom počte dostupné pomerne krátko po jeho vydaní. Znova išlo napríklad o mód upravujúci logá a názvy ťahačov (ani v ETS 2 nie sú licencované všetky značky) alebo mód na vypnutie obmedzovača rýchlosti.